

|  |
| --- |
| Основни резултати от заседанието на Съвета**ОБРАЗОВАНИЕ****Предприемачество в образованието и обучението**Съветът прие заключения относно предприемачеството в образованието и обучението, в които се изтъква значението на развитието на предприемачески умения от ранна възраст и укрепването на връзките между образователната система и света на бизнеса, в съответствие с призива на Европейския съвет през юни за „насърчаване на благоприятна среда за предприемачество и създаване на работни места“. Предприемачеството и образованието също са приоритети на стратегията „Европа 2020“.**Икономически аргументи в полза на образованието и обучението**В контекста на междинния преглед на стратегията „Европа 2020“ министрите на образованието и министрите на заетостта от Италия, Латвия и Люксембург проведоха открит дебат на тема „Икономически аргументи в полза на образованието и обучението“.Председателят на Съвета министър Стефания Джанини заяви: „*Италианското председателство възнамеряваше да затвърди ключовата роля на образованието за засилването на икономическия растеж и създаването на работни места*. *Важни стъпки за постигането на тази цел са днешните заключения на Съвета относно предприемачеството в образованието, дебатът относно добавената стойност на инвестирането в качествено образование и обучение с дългосрочна перспектива и дискусията относно начините за подобряване на международната мобилност чрез структурирани практики за мобилност на учебните програми*.“**Бюджет**Съветът потвърди също така без разискване политическото споразумение, постигнато по бюджета на ЕС за 2015 г. и проектите за коригиращи бюджети за 2014 г.**МЛАДЕЖ****Достъп на младите хора до права**Съветът прие заключения относно достъпа на младите хора до права с цел стимулиране на тяхната независимост и на участието им в гражданското общество. В тях се разглеждат предизвикателствата пред сегашното поколение млади хора, които трябва да понасят последиците от финансовата криза, и по-специално трудностите пред тяхното превръщане в самостоятелни възрастни, които да имат активен и ключов принос в социалния, политическия и икономическия живот на своите общности. Луиджи Боба, италианският държавен секретар по въпросите на труда и социалната политика, отбеляза, че „*заключенията приканват държавите членки да въведат широк набор от инструменти и мерки, с цел да се премахнат пречките, които не позволяват на младите хора да живеят самостоятелен живот*.“**Социално-икономически предизвикателства в сферата на младежта**На открито заседание министрите обсъдиха и междусекторен подход към политиките за младежта като средство за по-успешно преодоляване на социално-икономическите предизвикателства в тази област. Междусекторното политическо сътрудничество е също така един от ключовите приоритети на новоприетия работен план на ЕС за младежта. Държавният секретар Луиджи Боба заяви: „*Дискусията потвърди, че междусекторният подход е правилният път, който да се следва както на европейско, така и на национално равнище, за да се осигурят по-конкретни и ефикасни политики за младежта*“. |

СЪДЪРЖАНИЕ1

УЧАСТНИЦИ 5

ОБСЪДЕНИ ТОЧКИ ОТ ДНЕВНИЯ РЕД

ОБРАЗОВАНИЕ 7

Предприемачество в образованието и обучението 7

Икономически аргументи в полза на образованието и обучението 8

Други въпроси 10

* Работна програма на предстоящото председателство 10

МЛАДЕЖ 10

Достъп на младите хора до права 10

Социално-икономически предизвикателства в сферата на младежта 11

Други въпроси 12

* Проект на ЕС за младежка демокрация 12
* Работна програма на предстоящото председателство 12

ДРУГИ ОДОБРЕНИ ТОЧКИ

БЮДЖЕТИ

* Одобряване на бюджета на ЕС за 2015 г. и на проектите за коригиращи бюджети за 2014 г. 13

ИКОНОМИЧЕСКИ И ФИНАНСОВИ ВЪПРОСИ

* Възстановяване и преструктуриране на банките: налози 14

ВЪНШНИ РАБОТИ

* Ограничителни мерки — Сирия 14

ПРОЗРАЧНОСТ

* Публичен достъп до документи 15

УЧАСТНИЦИ

Белгия:

Г-жа Isabelle WEYKMANS Заместник министър-председател, министър на културата, заетостта и туризма

Г-н Olivier BELLE Заместник постоянен представител

България:

Г-н Тодор ТАНЕВ Министър на образованието

Чешка република:

Г-н Marcel CHLÁDEK Министър на образованието, младежта и спорта

Дания:

Г-жа Christine ANTORINI Министър на образованието

Г-н Ole TOFT Заместник постоянен представител

Германия:

Г-н Georg SCHÜTTE Държавен секретар към Федералното министерство на образованието и научните изследвания

Г-н Ralf KLEINDIEK Държавен секретар, Федерално министерство по въпросите на семейството, възрастните хора, жените и младежта

Естония:

Г-н Clyde KULL Заместник постоянен представител

Ирландия:

Г-жа Jan O'SULLIVAN Министър на образованието

Г-н James REILLY Министър по въпросите на децата и младежите

Гърция:

Г-н Andreas LOVERDOS Министър на образованието и религиозните въпроси

Г-н Gergios GEORGANTAS Държавен секретар за образованието и религиозните въпроси

Испания:

Г-н José Pascual MARCO MARTÍNEZ Заместник постоянен представител

Франция:

Г-жа Geneviève FIORASO Държавен секретар, отговарящ за висшето образование и научноизследователската дейност

Г-н Alexis DUTERTRE Заместник постоянен представител

Хърватия:

Г-н Vedran MORNAR Министър на науката, образованието и спорта

Г-н Goran ŠTEFANIĆ Заместник постоянен представител

Италия:

Г-жа Stefania GIANNINI Министър на образованието, университетите и научноизследователската дейност

Г-н Luigi BOBBAДържавен секретар по въпросите на труда и социалната политика

Г-н Giuliano POLETTIМинистър на труда и социалната политика

Кипър:

Г-жа Maria HADJITHEODOSIOU Заместник постоянен представител

Латвия:

Г-жа Mārīte SEILE Министър на образованието и науката

Г-н Uldis AUGULIS Министър на социалните грижи

Литва:

Г-н Dainius PAVALKIS Министър на образованието и науката

Г-н Albinas ZANANAVIČIUS Заместник постоянен представител

Люксембург:

Г-н Claude MEISCH Министър на националното образование, по въпросите на децата и младите хора

Г-н Nicolas SCHMIT Министър на труда, заетостта и на социалната икономика и солидарността

Унгария:

Г-н László PALKOVICS Държавен секретар, отговарящ за висшето образование, Министерство на човешките ресурси

Малта:

Г-н Neil KERR Заместник постоянен представител

Нидерландия:

Г-жа Jet BUSSEMAKER Министър на образованието, културата и науката

Австрия:

Г-жа Gabriele HEINISCH-HOSEK Федерален министър по въпросите на образованието и жените

Г-н Gregor SCHUSTERSCHITZ Заместник постоянен представител

Полша:

Г-жа Ewa DUDEK Заместник държавен секретар, Министерство на образованието

Португалия:

Г-н Nuno CRATO Министър на образованието и науката

Г-н Emídio GUERREIRO Държавен секретар по въпросите на спорта и младежта

Румъния:

Г-н Cristian COSMIN Държавен секретар, Министерство на младежта и спорта

Г-н Cristian BADESCU Заместник постоянен представител

Словения:

Г-жа Stanka SETNIKAR CANKAR Министър на образованието, науката и спорта

Словакия:

Г-н Alexander MICOVČIN Заместник постоянен представител

Финландия:

Г-жа Marianne HUUSKO-LAMPONEN Заместник постоянен представител

**Швеция:**

Г-жа Aida HADZIALIC Министър на средното образование и образованието и обучението за възрастни

Г-н Gustav FRIDOLIN Министър на образованието

Обединено кралство:

Г-жа Angela CONSTANCE Министър по въпросите на образованието, младежката и женската заетост (Правителство на Шотландия)

Г-жа Shan MORGAN Заместник постоянен представител

Комисия:

г-н Тибор НАВРАЧИЧ Член

ОБСЪДЕНИ ТОЧКИ ОТ ДНЕВНИЯ РЕД

ОБРАЗОВАНИЕ

Предприемачество в образованието и обучението

Съветът прие заключения относно предприемачеството в образованието и обучението ([*14402/14*](http://register.consilium.europa.eu/pdf/en/14/st14/st14402.en14.pdf)), в които се изтъква значението на развитието на предприемачески умения от ранна възраст и укрепването на връзките между образователната система и света на бизнеса, в съответствие с призива на Европейския съвет през юни за „насърчаване на благоприятна среда за предприемачество и създаване на работни места“[[1]](#footnote-1) в рамките на стратегията „Европа 2020“.

В заключенията държавите членки се приканват да използват пълноценно потенциала, който предлага „Еразъм+“ в подкрепа на обучението по предприемачество, по-специално чрез алианси на знанието за висшето образование и секторни алианси на уменията за професионално образование и обучение[[2]](#footnote-2), както и други европейски ресурси, например Европейския социален фонд.

Предприемачеството изисква разбиране на икономиката и функционирането на предприятията, но наред с това то изисква и набор от интердисциплинарни умения и компетентности (като инициативност и способност за поемане на рискове, за критично и творческо мислене, организираност и лидерски умения, както и способност за комуникация и убеждаване на другите), които образователните институции следва да се стремят да развиват у обучаващите се, като част от постепенен и непрекъснат процес, обхващащ всички нива и, доколкото е възможно, в учебните програми.

Няколко държави членки представиха накратко примери от националния си опит в тази област. Те изтъкнаха необходимостта да се улесни достъпът до финансиране и да се намалят бюрократичните формалности за младите предприемачи, като се насърчи поемането на рискове и разработването на специфични подходи.

Комисар Наврачич заяви, че новата Комисия е изцяло ангажирана с развитието на предприемачеството в образованието, като припомни, че МСП са в основата на европейската икономика. Той обърна внимание на двата нови инструмента, които Комисията е разработила в този сектор: инструментът за новаторски висши училища HEInnovate *(*[*https://heinnovate.eu/intranet/main/index.php*](https://heinnovate.eu/intranet/main/index.php)*),* който беше приет много добре от университетите, и инициативата за предприемачество в образованието Entrepreneurship360, която ще бъде лансирана през следващата година за училищата и институциите за професионално образование и обучение.

Икономически аргументи в полза на образованието и обучението

В контекста на междинния преглед на стратегията „Европа 2020“ министрите проведоха открит дебат на тема „Икономически аргументи в полза на образованието и обучението“. Министрите на заетостта от сегашната тройка председателства също взеха участие в дебата като принос на сектора на образованието към обобщаващия доклад относно прегледа на стратегията „Европа 2020“, който да бъде предаден на заседанието на Европейския съвет през декември.

Председателството информира Съвета за дискусията от предишния ден в Съвета по заетостта на тема „Инвестиране в младежката заетост“. Министърът подчерта също, че дебатът се провежда в много подходящ момент, в който се предефинира стратегическата посока на европейската политическа програма.

Министрите на заетостта от Италия, Латвия и Люксембург приветстваха инициативата на председателството да ги покани да участват, тъй като това подчертава значението на междусекторния подход към възстановяването на конкурентоспособността и потенциала за растеж на Европа на основата на стратегически инвестиции в образованието.

Те призоваха също така за бързото и ефикасно изпълнение на гаранцията за младежта, по-конкретно с оглед да се спомогне за намаляването на дела на преждевременното напусналите училище и на сегашния висок процент на младите хора, които не работят или не участват във форма на образование или обучение (NEET).

Комисар Наврачич също приветства сътрудничеството „рамо до рамо“ със Съвета EPSCO и изрази надежда, че това сътрудничество ще продължи и в бъдеще.

Той потвърди, че образованието е главен приоритет за новата Комисия и изрази съжаление, че много държави членки са намалили бюджетите си за образование през 2012 г., при все че си дава сметка за икономическите трудности, пред които някои от тях са изправени. Комисарят призова държавите членки да отдадат приоритет на инвестициите в тази област, тъй като образованието винаги се изплаща в средносрочен и дългосрочен план.

Комисията изтъкна и факта, че две от водещите цели на стратегията по отношение на образованието са на път да бъдат постигнати през 2020 г., въпреки че са налице значителни различия между държавите членки:

* делът на преждевременно напускащите училище (12 % през 2013 г., 10 % през 2020 г.)
* делът на 30—34 годишните със завършено висше или равностойно на висше образование (36,9 % през 2013 г., 40 % през 2020 г.)

Той призна, че образованието не следва да бъде само средство за навлизане на пазара на труда, но предвид тревожно високите равнища на безработицата следва да бъде осигурен плавен преход между двата етапа.

По време на дебата министрите подчертаха, че образованието е играло и ще продължи да играе ключова роля за успеха на стратегията „Европа 2020“, тъй като висококачественото образование и развитието на умения са предпоставка за повишаването на растежа, иновациите, конкурентоспособността и създаването на работни места, от което се нуждае Европа.

Редица държави членки припомниха обаче, че образованието е ценно само по себе си и не следва да се разглежда само като средство за намиране на работа, но също така и като основа за развитието на личността, гражданството и социалното приобщаване.

Основните въпроси, на които беше поставен акцент, бяха следните:

* двойната водеща цел за образованието следва да бъде запазена, по-специално по отношение на намаляването на дела на преждевременното напусналите училище
* следва да бъдат подобрени основните умения, да се направи по-привлекателно професионалното образование и да се насърчават възможностите за обучение за възрастни и за втори шанс за образование
* необходими са постоянни инвестиции, като ефикасното разпределение на ресурсите е от съществено значение
* следва да бъдат положени усилия за доразвиване и разширяване на достъпа до онлайн учебни средства и за насърчаване на ученето с помощта на цифровите технологии
* за да се предотврати нарастващото разминаване между разработването на учебните програми и бързо променящите се потребности на пазарите на труда, иновационния сектор и обществото, е важно да се укрепят връзките между света на бизнеса и образованието на ниво средно и висше образование
* следва да се поддържа всеобхватен подход към образованието и обучението, който да включва всички нива на образование от ранна детска възраст до висшето образование, професионалното образование и обучение и ученето за възрастни

Други въпроси

* Работна програма на предстоящото председателство

Делегацията на Латвия представи приоритетите си за следващия семестър:

* междинен преглед на рамката ЕТ 2020 и подготовка на съвместния доклад за 2015 г.
* укрепване на връзките между стратегията „Европа 2020“ и ET 2020
* подготовка за министерската конференция във връзка с процеса от Болоня, която ще се проведе през месец май в Ереван, Армения
* признаване на умения и дипломи

МЛАДЕЖ

Преди да започнат да обсъждат официалните точки от дневния ред държавният секретар Луиджи Боба информира министрите за резултатите от неформалния форум с представители на младежта („структурирания диалог“), на който бяха разгледани **доброволческите дейности и гражданската служба**. В този контекст председателството представи проекта си за създаване на европейска гражданска служба, който отчита различните практики в държавите членки и е насочен към разширяване на основата на европейското гражданство и по-голямо участие на младите хора в демократичните процеси.

Достъп на младите хора до права

Съветът прие заключения на относно достъпа на младите хора до права с цел стимулиране на тяхната независимост и на участието им в гражданското общество *(*[*15613/14*](http://register.consilium.europa.eu/pdf/en/14/st15/st15613.en14.pdf)*)*. В тях се разглеждат предизвикателствата пред сегашното поколение млади хора, които трябва да понасят последиците от финансовата криза, и по-специално трудностите пред тяхното превръщане в самостоятелни възрастни, които да имат активен и ключов принос в социалния, политическия и икономическия живот на своите общности.

В заключенията се признава, че комбинираното въздействие на факторите, породени от икономическата криза, като ограничения достъп до кредитиране, спада на доходите и по-голямата нестабилност на работното място, често без да бъдат осигурени подходящи социални мерки, отслаби способността на младите хора за самостоятелност.

В тях също се подчертава необходимостта от разработване на стратегии и политики, които не само да благоприятстват прехода от училище към работа, но и да се отнасят до свързани области като достъп до кредитиране, жилищно настаняване, здравеопазване, достъп до услуги и образование, така че да се осигурят необходимите инструменти за подкрепа на преминаването на младите хора към самостоятелност и гражданство.

Социално-икономически предизвикателства в сферата на младежта

Като последващи действия във връзка със заключенията министрите обсъдиха и междусекторен подход към политиките за младежта като средство за по-успешно преодоляване на социално-икономическите предизвикателства в тази област.Междусекторното политическо сътрудничество е също така един от ключовите приоритети на приетия неотдавна работен план на ЕС за младежта[[3]](#footnote-3).

Министрите признаха, че въпреки високия политически приоритет за справянето с безработицата сред младите хора и последиците от нея на национално равнище и на равнище ЕС, политиката за младежта не допринесе в достатъчна степен за работата на други сектори. Освен това различните области на политиката, които са от решаващо значение за подобряването на перспективите на младите хора, а именно заетостта, образованието, социалните въпроси и здравеопазването, не винаги работят заедно по най-ефикасния начин.

Министрите подчертаха значението на мерките, насочени към насърчаване на приобщаването на младите хора чрез образование, обучение и свързани дейности, които предлагат на младите хора възможности за натрупване на опит и учене чрез практиката, което подобрява техния живот, знания и умения.

Държавите членки вече са въвели или са в процес на разработване на редица проекти и програми на национално равнище за борба с младежката безработица и социалното изключване.

Основните въпроси, на които беше поставен акцент по време на дебата, бяха следните:

* интердисциплинарните умения на младите хора трябва да бъдат подобрени чрез неформално и самостоятелно учене и гражданско участие
* възможностите, предлагани от европейските фондове и програми, по-специално „Еразъм +“ и гаранцията за младежта, следва да бъдат подробно изследвани
* от решаващо значение е участието на самите млади хора, по-специално на NEET, които да повлияят на изготвянето на политиките за младежта на всички равнища и да спомогнат за прилагането на специфични подходи
* сътрудничеството и полезното взаимодействие между местните, националните и европейските органи във всички свързани с младежта сектори трябва да бъдат подобрени
* редовният обмен на най-добрите практики между държавите членки следва да се увеличи

Други въпроси

* Проект на ЕС за младежка демокрация

Съветът взе под внимание информацията от делегацията на Германия относно проекта „Европа на младите — преосмисляне на демокрацията“ *(*[*16189/14*](http://register.consilium.europa.eu/pdf/en/14/st16/st16189.en14.pdf)*)*. В контекста на 25-ата годишнина от падането на Берлинската стена 120 млади хора на възраст между 18 и 30 години от всичките 28 държави — членки на ЕС, направиха 5-дневно пътуване с влак от Берлин до Виена и обратно с цел да обсъдят кризата на идентичността сред на младите хора във и спрямо Европа. В края на проекта, финансиран с германски национални средства и чрез „Еразъм +“, беше направена декларация.

* Работна програма на предстоящото председателство

Делегацията на Латвия представи основните си приоритети за следващия семестър:

* изпълнение на работния план на ЕС за младежта
* принос на политиките за младежта в стратегията „Европа 2020“

ДРУГИ ОДОБРЕНИ ТОЧКИ

БЮДЖЕТИ

Одобряване на бюджета на ЕС за 2015 г. и на проектите за коригиращи бюджети за 2014 г.

Съветът потвърди политическото споразумение, постигнато по бюджета на ЕС за 2015 г. и проектите за коригиращи бюджети за 2014 г.

Споразумението, постигнато с Европейския парламент, се състои от следните елементи:

* бюджет на ЕС за 2015 г. с плащания, възлизащи на общо 141,2 млрд. евро, и поети задължения на обща стойност 145,3 млрд. евро; делегацията на Обединеното кралство гласува „въздържал се“
* проект за коригиращ бюджет № 3/2014, който добавя 3,5 млрд. евро под формата на плащания към бюджета за 2014 г., от които 3,2 млрд. евро са финансирани от маржа за непредвидени обстоятелства, а 361 млн. евро са под тавана на многогодишната финансова рамка за периода 2014—2020 г.; този проект за коригиращ бюджет включва също допълнителни приходи в размер на 1,6 млрд. евро от глоби; делегациите на Нидерландия, Швеция и Обединеното кралство гласуваха против
* проект за коригиращ бюджет № 4/2014 с промените, нанесени в него съгласно писмото за внасяне на корекции, включващ в бюджета за 2014 г. допълнителни приходи в размер на 2,4 млрд. евро главно от глоби
* проект за коригиращ бюджет № 5/2014, с който се мобилизират 47 млн. евро под формата на поети задължения от Фонда за солидарност на ЕС през 2014 г., за щетите, причинени от наводненията в Италия (16,3 млн. евро), земетресението в Гърция (3,7 млн. евро), както и ледените бури в Словения (18,4 млн. евро) и в Хърватия (8,6 млн. евро); делегацията на Обединеното кралство гласува „въздържал се“
* проект за коригиращ бюджет № 6/2014 с промените, нанесени в него съгласно писмото за внасяне на корекции, с който в бюджета на ЕС за 2014 г. се внася сумата от 4,5 млрд. евро, в резултат на преразгледаната прогноза за приходите на ЕС и съответното намаляване на вноските на основата на БНД; делегацията на Обединеното кралство гласува „въздържал се“
* проект за коригиращ бюджет № 7/2014, с който се мобилизират 79,7 млн. евро под формата на поети задължения за 2014 г. от Фонда за солидарност на ЕС, за щетите, причинени от наводненията в Сърбия (60,2 млн. евро), България (10,5 млн. евро) и Хърватия (9,0 млн. евро); делегацията на Обединеното кралство гласува „въздържал се“
* проект за коригиращ бюджет № 8/2014, включващ финансовия излишък от 2013 г. в размер на 1,01 млрд. евро в бюджета за 2014 г.; делегацията на Обединеното кралство гласува „въздържал се“

Очаква се Европейският парламент да одобри официално тези елементи на 17 декември.

* [Подробности на споразумението — преглед](http://register.consilium.europa.eu/pdf/en/14/st16/st16707-re01.en14.pdf)
* [Допълнителна информация](http://www.consilium.europa.eu/register/en/content/out?typ=SET&i=SMPL&ROWSPP=25&RESULTSET=1&NRROWS=500&ORDERBY=DOC_DATE+DESC&DOC_SUBJECT=&DOC_LANCD=EN&DOC_ID=16707/14&DOC_TITLE=&CONTENTS=&MEET_DATE=&single_comparator=&single_date=&from_date=&to_date=)
* [Съобщение за печата от 9 декември 2014 г. с пълни подробности за споразумението](http://www.consilium.europa.eu/uedocs/cms_Data/docs/pressdata/en/ecofin/146122.pdf)

ИКОНОМИЧЕСКИ И ФИНАНСОВИ ВЪПРОСИ

Възстановяване и преструктуриране на банките: налози

Съветът реши да не се противопоставя на приемането от Комисията на регламент за допълване на Директивата за възстановяване и преструктуриране на банките (2014/59/ЕС) във връзка с метода на изчисляване на предварителните вноски на банките в механизмите за финансиране на преструктурирането ([*14545/14*](http://register.consilium.europa.eu/pdf/en/14/st14/st14545.en14.pdf)*+* [*14545/14 ADD1*](http://register.consilium.europa.eu/pdf/en/14/st14/st14545-ad01.en14.pdf)*+*[*14545/14 ADD2*](http://register.consilium.europa.eu/pdf/en/14/st14/st14545-ad02.en14.pdf)*+*[*14545/14 ADD3*](http://register.consilium.europa.eu/pdf/en/14/st14/st14545-ad03.en14.pdf)*+*[*14545/14 ADD4*](http://register.consilium.europa.eu/pdf/en/14/st14/st14545-ad04.en14.pdf)*+*[*14545/14 ADD5*](http://register.consilium.europa.eu/pdf/en/14/st14/st14545-ad05.en14.pdf)).

Регламентът е делегиран акт по смисъла на член 290 от Договора за функционирането на ЕС. Той вече може да влезе в сила, освен ако Европейският парламент не се противопостави.

Банките ще трябва да правят годишни вноски в националните фондове за преструктуриране. Вноските ще се изчисляват на базата на задълженията на банките, без собствения капитал и гарантираните депозити, като ще бъдат съобразени с техния рисков профил. Делегираният акт определя как да се отчита рискът и какво следва да бъде съотношението между фиксираната вноска (т.е. тази, която всички банки трябва да платят) и коригираните спрямо риска вноски, което ще варира между 0,8 и 1,5.

Съветът от 9 декември също постигна политическо споразумение по регламент за изпълнение за определяне на вноските, които трябва да бъдат платени от банките в Единния фонд на ЕС за преструктуриране (за повече подробности вж. [*16645/14*](http://www.consilium.europa.eu/uedocs/cms_Data/docs/pressdata/en/ecofin/146129.pdf)).

ВЪНШНИ РАБОТИ

Ограничителни мерки — Сирия

Съветът забрани износа за Сирия на гориво за реактивни двигатели и добавки за него, тъй като те се използват в произволни въздушни нападения срещу цивилно население. Това решение придава правна сила на политическото споразумение, постигнато на заседанието на Съвета по външни работи на 20 октомври.

ПРОЗРАЧНОСТ

Публичен достъп до документи

На 12 декември 2014 г. Съветът одобри:

* отговора на потвърдително заявление № 32/c/01/14 ([*15354/14*](http://register.consilium.europa.eu/pdf/en/14/st15/st15354.en14.pdf))
1. *EUCO 79/14, стр. 15.* [↑](#footnote-ref-1)
2. *https://eacea.ec.europa.eu/erasmus-plus/funding/knowledge-alliances-sector-skills-alliances-eacs1113\_en* [↑](#footnote-ref-2)
3. OВ C 183, 2014 г. [↑](#footnote-ref-3)